O'Connell fikk sin yngste sønn Daniel til å overta et bryggeri på James Street i Dublin. Bryggeriet produserte et kvalitetsmerke kjent som , som nøy stor popularitet. Forretningen var ellers ingen større suksess, og etter et par år ble det overtatt av en John Brennan, da Daniel viet seg til en politisk karriere. Brennan endret navnet til Phoenix Brewery, men fortsatte med å brygge O'Connells Ale. Da Phoenix Brewery ble oppslukt av Guinness i 1909, fortsatte O'Connells Ale med å bli brygget, nå av John D'Arcy & Son Ltd. i Anchor Brewery i Usher Street. Da D'Arcy i 1920-årene innstilte sin virksomhet, fortsatte brygget hos firmaet Watkins og Jameson.